Дукха хан яллале хаттар хоьттира таллархойн тобана командирана х1ун совг1ат до аьлла. Руфин Иванович Дороховс т1аьхьа дагалоьцура: «Ма-дарра аьлча, тхан куьйгалло кегийхошца лелош йолу тергаман политика дика ю. Муьлхха а г1алат бахьанехь Кавказе кхаьчначийн дика дола до эпсарша. Къинхетаме а бу цаьрца. Лермонтовн а дика доладора. Цунна луъуче а вохуьйтура иза. И бахьанехь кхечарна а вас ца йора. Хууш дацара цуьнан нохчашца х1ун гергарло ду. Амма цуьнан нена денана Теркалдехьара юй хаьара кхузахь массарна а. Лермонтовс ша а лечкъа а ца дора иза. Сих-сиха воьдура ненахошна т1е-хьошалг1а, шина-кхаа денна сада1а акхачу Теркаца».